**NÁRODNÁ RADA SLOVENSKEJ REPUBLIKY**

**IV. volebné obdobie**

Číslo: 1406/2008

**740a**

**Spoločná správa**

**výborov Národnej rady Slovenskej republiky o prerokovaní vládneho návrhu zákona o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 740) vo výboroch Národnej rady Slovenskej republiky v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre sociálne veci a bývanie ako gestorský výbor k  vládnemu návrhu zákona o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 1007 zo 16. septembra 2008 pridelila vládny návrh zákona o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov na prerokovanie týmto výborom Národnej rady Slovenskej republiky

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre sociálne veci a bývanie,

Výboru Národnej rady Slovenskej republiky pre financie, rozpočet a menu,

Výboru Národnej rady Slovenskej republiky pre verejnú správu a regionálny rozvoj,

Výboru Národnej rady Slovenskej republiky pre ľudské práva, národnosti a postavenie žien.

Výbory prerokovali predmetný  návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Návrh zákona odporučili schváliť:

Ústavnoprávny výbor Národnej rady Slovenskej republiky (uznesením č. 472 z 15. októbra 2008),

Výbor Národnej rady Slovenskej republiky pre sociálne veci a bývanie (uznesením č.179 zo 14.októbra  2008),

Výbor Národnej rady Slovenskej republiky pre financie, rozpočet a menu (uznesením č. 392 z 15. októbra 2008),

Výbor Národnej rady Slovenskej republiky pre verejnú správu a regionálny rozvoj (uznesením č. 207 z 9.októbra 2008),

Výbor Národnej rady Slovenskej republiky pre ľudské práva, národnosti a postavenie žien (uznesením č.162 zo 14. októbra 2008).

**IV.**

Výbory Národnej rady Slovenskej republiky, ktoré  návrh zákona prerokovali prijali tieto pozmeňujúce a dopĺňujúce návrhy:

K čl. I

1. V § 9 ods. 9 sa slová „je povinný“ nahrádzajú slovami „sú povinní“.

Povinnosť v uvedenom ustanovení sa vzťahuje aj na obec (vyšší územný celok) aj na neverejného poskytovateľa sociálnej služby.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti**

**a postavenie žien,**

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

1. V nadpise pod § 10 sa slovo „zariadenia“ nahrádzajú slovami „poskytovateľa sociálnej služby“, v ods. 4 sa slová „v osobitnom registri zriadenom na tento účel,“ nahrádzajú slovami „v registri telesných a netelesných obmedzení“ (ďalej len „register obmedzení“),“ v ods. 5 sa slová „Register telesných a netelesných obmedzení prijímateľa sociálnej služby“ nahrádzajú slovami „Register obmedzení“ a v ods. 6 sa slová „registri obmedzení prijímateľa sociálnej služby“ nahrádzajú slovami „registri obmedzení“.

Zmeny sa navrhujú v nadväznosti na nadpis nad § 7 ako aj obsah samotného ustanovenia § 10, ktorý ukladá povinnosti poskytovateľovi sociálnej služby, ako aj v nadväznosti na zavedenie legislatívnej skratky pre vedenie registra.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti**

**a postavenie žien,**

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

1. V § 11 sa slová „podľa miery odkázanosti“ nahrádzajú slovami „podľa stupňa odkázanosti“.

Podľa § 51 návrhu zákona posudok obsahuje stupeň odkázanosti a nie mieru.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti**

**a postavenie žien,**

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

1. V § 12 ods. 1 úvodná veta znie:

„(1) Sociálne služby podľa druhu sú“.

Ustanovenie nedefinuje sociálne služby, definícia je v § 2 návrhu zákona, preto sa navrhuje ustanovenie precizovať v nadväznosti na jeho obsahovú stránku.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti**

**a postavenie žien,**

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

1. V § 12 ods. 1 písm. b) v prvom bode sa na konci pripájajú tieto slová “a podpora zosúlaďovania rodinného života a pracovného života“.

Navrhuje sa rozšíriť paletu sociálnych služieb aj o služby pre rodiny pri zosúľaďovaní rodinného života a práce. Cieľom je poskytnúť pomocnú ruku nielen rodinám, ktoré sa ocitnú v krízovej situácii, ale podporiť aj vytváranie siete profesionálnych služieb pre všetky rodiny.

**Výbor NR SR pre sociálne veci a bývanie**

**Gestorský výbor odporúča schváliť**

1. V § 18 ods. 4 sa slová „ktorá je zameraná“ nahrádzajú slovami „ktoré sú zamerané“.

Navrhuje sa text ustanovenia upraviť do plurálu, pretože všetky činnosti smerujú k rozvoju schopností prijímateľa sociálnej služby.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti**

**a postavenie žien,**

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

1. V § 26 písm. b) 3. bode, § 27 ods. 2 písm. b) 3. bode a § 29 ods. 2 písm. b) 3. bode sa slová „šatstva a bielizne“ nahrádzajú slovami „bielizne a šatstva“.

Ide o legislatívno-technickú úpravu, ktorá má zabezpečiť systémovú čistotu ustanovenia.

**Výbor NR SR pre sociálne veci a bývanie**

**Gestorský výbor odporúča schváliť**

1. V § 27 ods. 2 písm. a) bod 1. sa za slovom „ubytovanie“ pripájajú slová „na určitý čas“.

Návrhom sa precizuje, že v uvedenom type zariadenia sa poskytuje ubytovanie len na určitý čas.

**Výbor NR SR pre sociálne veci a bývanie**

**Gestorský výbor odporúča schváliť**

1. § 31 znie:

„§ 31

Pomoc pri osobnej starostlivosti o dieťa a podpora zosúlaďovania rodinného života a pracovného života

(1) Pomoc pri osobnej starostlivosti o dieťa je terénna sociálna služba poskytovaná rodičovi dieťaťa alebo inej fyzickej osobe, ktorá má dieťa zverené do osobnej starostlivosti na základe rozhodnutia súdu,15) ak nemôže zabezpečiť sama alebo s pomocou rodiny riadnu starostlivosť o dieťa a nie sú ďalšie dôvody, pre ktoré je potrebné v záujme dieťaťa postupovať podľa osobitného predpisu.20)

(2) Podpora zosúlaďovania rodinného života a pracovného života je na účely tohto zákona ambulantná sociálna služba alebo terénna sociálna služba poskytovaná rodičovi dieťaťa alebo inej fyzickej osobe, ktorá má dieťa zverené do osobnej starostlivosti na základe rozhodnutia súdu,15) v čase prípravy rodiča alebo inej fyzickej osoby, ktorá má dieťa zverené do osobnej starostlivosti na základe rozhodnutia súdu,15) na trh práce a v čase ďalších aktivít spojených so vstupom alebo návratom na trh práce.

(3) Za pomoc pri osobnej starostlivosti o dieťa podľa odseku 1 a za podporu zosúlaďovania rodinného života a pracovného života podľa odseku 2 sa považujú najmä bežné úkony starostlivosti o dieťa alebo domácnosť, úkony osobnej hygieny, stravovania, obliekania a vyzliekania, pomoc pri príprave na školské vyučovanie a sprevádzanie dieťaťa.

(4) Za dôvody, pre ktoré nemôže rodič dieťaťa alebo iná plnoletá fyzická osoba, ktorá má dieťa zverené do osobnej starostlivosti na základe rozhodnutia súdu,15) zabezpečiť sama alebo za pomoci príbuznej fyzickej osoby osobnú starostlivosť o dieťa, sa považujú najmä

a) choroba, úraz, kúpeľná liečba rodiča alebo rodičov alebo úmrtie jedného z rodičov alebo fyzickej osoby, ktorá má dieťa zverené do osobnej starostlivosti na základe rozhodnutia súdu,15)

b) pôrod matky dieťaťa alebo ženy, ktorá má dieťa zverené do osobnej starostlivosti na základe rozhodnutia súdu,15)

c) narodenie najmenej troch detí súčasne alebo narodenie dvoch detí alebo viac detí súčasne v priebehu dvoch rokov, a to až do troch rokov veku najmladších detí.

(5) Ak sa pomoc pri osobnej starostlivosti o dieťa poskytovaná podľa odseku 1 poskytuje nepretržite, poskytuje sa táto pomoc najviac v rozsahu 30 dní.“.

Navrhuje sa rozšíriť paletu sociálnych služieb aj o služby pre rodiny pri zosúľaďovaní rodinného života a práce. Cieľom je poskytnúť pomocnú ruku nielen rodinám, ktoré sa ocitnú v krízovej situácii, ale podporiť aj vytváranie siete profesionálnych služieb pre všetky rodiny.

**Výbor NR SR pre sociálne veci a bývanie**

**Gestorský výbor odporúča schváliť**

1. V § 37 ods. 3 sa vypúšťa slovo „upratovanie,“.

Týmto návrhom sa má docieliť, aby sa v rehabilitačnom stredisku aj počas poskytovania ambulantnej sociálnej služby poskytovalo upratovanie.

**Výbor NR SR pre sociálne veci a bývanie**

**Gestorský výbor odporúča schváliť**

1. V § 41 ods. 4 písm. a) a b) sa za slovo „opatrovanie“ vkladá slovo „sa“.

Ide o precizovanie ustanovenia.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti**

**a postavenie žien,**

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

1. V § 46 ods. 1 sa na konci pripájajú tieto slová: „v súvislosti s uzatvorenou zmluvou o výkone osobnej asistencie“.

Ide o návrh, ktorý má zabezpečiť jednoznačnú aplikáciu ustanovenia v praxi, aby bolo jasné, že pri poskytovaní sociálnej služby, ktorou je sprostredkovanie osobnej asistencie, je možné riešiť len také konflikty medzi fyzickou osobou s ťažkým zdravotným postihnutím a jej osobným asistentom, ktoré súvisia so zmluvou o výkone osobnej asistencie.

**Výbor NR SR pre sociálne veci a bývanie**

**Gestorský výbor odporúča schváliť**

1. V § 47 ods. 3 sa za slovo „posudkom“ vkladajú slová „vydaným príslušným úradom práce, sociálnych vecí a rodiny na účely kompenzácie sociálnych dôsledkov ťažkého zdravotného postihnutia“.

Navrhuje sa rovnaká úprava, ako pri prepravnej službe v § 42 ods. 2.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti**

**a postavenie žien,**

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

1. V § 49 ods. 2 sa slovo „Lekár“ nahrádza slovami „Posudzujúci lekár“ a v ods. 10 sa slová „až desiatom bode“ nahrádzajú slovami „až dvanástom bode“.

Doplnenie reaguje na zavedenie legislatívnej skratky v ods. 1 a počet bodov v prílohe č. 3.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti**

**a postavenie žien,**

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

1. V § 54 ods. 3 druhej vete sa slová „Počas nevykonávania opatrovania fyzickej osoby, ktorá opatruje“ nahrádzajú slovami „ Počas poskytovania odľahčovacej služby“.

Navrhuje sa precizovanie ustanovenia v nadväznosti na definovanie odľahčovacej služby v ods. 1.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti**

**a postavenie žien,**

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

1. V § 63 odsek 3 znie:

„(3) Ak žiadosť o zápis do registra podáva právnická osoba, musí byť fyzická osoba, ktorá je na základe poverenia štatutárneho orgánu právnickej osoby zodpovedná za poskytovanie sociálnej služby, spôsobilá na právne úkony v plnom rozsahu, bezúhonná a odborne spôsobilá. Ak žiadosť o zápis do registra podáva fyzická osoba, musí byť fyzická osoba, ktorá je na základe poverenia fyzickej osoby, ktorá žiada o zápis do registra zodpovedná za poskytovanie sociálnej služby spôsobilá na právne úkony v plnom rozsahu, bezúhonná a odborne spôsobilá. Fyzické osoby uvedené v prvej vete a druhej vete musia byť pri poskytovaní sociálnych služieb v pracovnoprávnom vzťahu k poskytovateľovi sociálnej služby; to neplatí, ak je táto fyzická osoba spoločník právnickej osoby alebo člen právnickej osoby.“.

Úprava sa navrhuje z dôvodu zabezpečenia terminologickej presnosti.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti**

**a postavenie žien,**

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

1. V § 74 ods. 2 písm. a) sa na konci pripájajú tieto slová “a podpora zosúlaďovania rodinného života a pracovného života“.

Navrhuje sa rozšíriť paletu sociálnych služieb aj o služby pre rodiny pri zosúľaďovaní rodinného života a práce. Cieľom je poskytnúť pomocnú ruku nielen rodinám, ktoré sa ocitnú v krízovej situácii, ale podporiť aj vytváranie siete profesionálnych služieb pre všetky rodiny.

**Výbor NR SR pre sociálne veci a bývanie**

**Gestorský výbor odporúča schváliť**

1. V § 75 odseky 1 a 3 znejú:

„§ 75

(1) Obec je povinná poskytovať finančný príspevok na prevádzku poskytovanej sociálnej služby neverejnému poskytovateľovi sociálnej služby, ktorý neposkytuje sociálnu službu s cieľom dosiahnuť zisk a poskytuje

a) sociálnu službu v zariadení, ktorým je

1. nocľaháreň,

2. nízkoprahové denné centrum,

3. nízkoprahové denné centrum pre deti a rodinu,

4. zariadenie pre seniorov,

5. zariadenie opatrovateľskej služby,

6. denný stacionár,

b) pomoc pri osobnej starostlivosti o dieťa,

c) opatrovateľskú službu,

d) prepravnú službu.

(3) Vyšší územný celok je povinný poskytovať finančný príspevok na prevádzku poskytovanej sociálnej služby neverejnému poskytovateľovi sociálnej služby, ktorý neposkytuje sociálnu službu s cieľom dosiahnuť zisk a poskytuje

a) sociálnu službu v zariadení, ktorým je

1. útulok,

2. domov na pol ceste,

3. zariadenie núdzového bývania,

4. zariadenie dočasnej starostlivosti o dieťa,

5. zariadenie podporovaného bývania,

6. rehabilitačné stredisko,

7. domov sociálnych služieb,

8. špecializované zariadenie,

b) tlmočnícku službu,

c) sociálnu službu v integračnom centre.

Úprava ustanovení sa navrhuje z dôvodu zabezpečenia terminologickej presnosti a jednotnosť vo väzbe na ustanovenia, ktoré definujú druhy sociálnych služieb.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti**

**a postavenie žien,**

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

1. V § 75 ods. 2 písm. a) 3. bode sa slová „denné centrum“ nahrádzajú slovami „denný stacionár“.

Vzhľadom na to, že obec je povinná poskytovať finančný príspevok pri odkázanosti fyzickej osoby na pomoc inej osoby len pri poskytovaní sociálnej služby neverejným poskytovateľom v zariadení typu denný stacionár a nie v dennom centre, je potrebné vykonať túto úpravu.

**Výbor NR SR pre sociálne veci a bývanie**

**Gestorský výbor odporúča schváliť**

1. V § 75 ods. 7 písm. d) sa slová „sprievodcovskú a predčitateľskú službu“ nahrádzajú slovami „sprievodcovská a predčitateľská služba,“ v písm. f) sa slovo „signalizáciu“ nahrádza slovom „signalizácia“ v písm. g) sa slová „krízovú pomoc poskytovanú“ nahrádzajú slovami „krízová pomoc poskytovaná“ a v písm. i) sa slová „samostatnú odbornú“ nahrádzajú slovami „samostatná odborná“.

Jazyková úprava sa navrhuje v nadväznosti na úvodnú vetu v ods. 7.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti**

**a postavenie žien,**

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

1. V § 76 sa za slová „sa poskytuje“ dopĺňajú slová „na zabezpečenie úkonov sebaobsluhy“.

Doplnenie citovaného ustanovenia sa navrhuje z toho dôvodu, aby bolo jednoznačné, že finančný príspevok pri odkázanosti fyzickej osoby na pomoc inej fyzickej osoby sa poskytuje výlučne na financovanie nákladov, ktoré súvisia so zabezpečením úkonov sebaobsluhy a nie ďalšej starostlivosti, ktorá je spojená s poskytovaním sociálnej služby (napr. varenie, nákupy, upratovanie, bývanie).

**Výbor NR SR pre sociálne veci a bývanie**

**Gestorský výbor odporúča schváliť**

1. V § 80 v písm. a) sa pred slovo „schvaľuje“ vkladá slovo „vypracúva“.

Navrhuje sa ustanoviť v pôsobnosti obce tú skutočnosť, že schváleniu komunitného plánu sociálnych služieb v územnom obvode predchádza jeho vypracovanie, čo zodpovedá aj § 83 návrhu zákona.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti**

**a postavenie žien,**

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

1. § 80 písm. e) sa vypúšťa šiesty bod.

Túto zmenu je potrebné vykonať z toho dôvodu, že základné sociálne poradenstvo obec môže len poskytovať a nie zabezpečovať.

**Výbor NR SR pre sociálne veci a bývanie**

**Gestorský výbor odporúča schváliť**

1. V § 80 sa za písmeno e) vkladá nové písmeno f), ktoré znie:

„f) poskytuje základné sociálne poradenstvo,“.

Doterajšie písmená f) až t) sa označujú ako písmená g) až u).

Túto zmenu je potrebné vykonať z toho dôvodu, že základné sociálne poradenstvo obec môže len poskytovať a nie zabezpečovať.

**Výbor NR SR pre sociálne veci a bývanie**

**Gestorský výbor odporúča schváliť**

1. V § 81 v písm. a) sa pred slovo „schvaľuje“ vkladá slovo „vypracúva“ a za slovo „koncepciu“ vkladá slovo „rozvoja“.

Navrhuje sa ustanoviť v pôsobnosti vyššieho územného celku tú skutočnosť, že schváleniu koncepcie rozvoja sociálnych služieb v územnom obvode predchádza a jej vypracovanie, čomu zodpovedá aj § 83 návrhu zákona.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti**

**a postavenie žien,**

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

1. V § 81 písm. p) a q) sa vypúšťajú slová „poskytovateľov sociálnych služieb“.

Vypustenie sa navrhuje z dôvodu zavedenia legislatívnej skratky pre „registre“ v § 62 návrhu zákona.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti**

**a postavenie žien,**

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

1. Úvodná veta § 83 ods. 1 znie: „Obec vypracúva komunitný plán sociálnych služieb a vyšší územný celok vypracúva koncepciu rozvoja sociálnych služieb v spolupráci“.

Zmena sa navrhuje z dôvodu zabezpečenia obsahovej jednotnosti.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti**

**a postavenie žien,**

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

1. V § 92 sa za odsek 4 vkladá nový odsek 5, ktorý znie:

„(5) Miestna príslušnosť obce a vyššieho územného celku podľa § 73 ods. 10 a 11 sa spravuje podľa miesta poskytovania sociálnej služby prijímateľovi sociálnej služby, ktorému nevznikne povinnosť platiť úhradu za sociálnu službu alebo jej časť.“

Doterajšie odseky 5 až 10 sa označujú ako odseky 6 až 11.

V návrhu zákona absentuje, ktorá obec alebo vyšší územný celok je povinný vydať rozhodnutie o povinnosti rodičov alebo detí platiť úhradu za sociálnu službu alebo jej časť za svojho príbuzného, ktorý má nízky príjem a preto nie je povinný platiť úhradu za sociálnu službu alebo platí len jej časť. Z tohto dôvodu sa v návrhu určuje, že príslušnou obcou alebo vyšším územným celkom je tá obec alebo vyšší územný celok, v ktorého územnom obvode sa sociálna služba poskytuje.

**Výbor NR SR pre sociálne veci a bývanie**

**Gestorský výbor odporúča schváliť**

1. V § 94 ods. 5 sa vypúšťajú slová „písm. a) až h)“.

Ide o legislatívno-technickú úpravu, ktorá má viesť k legislatívnej čistote návrhu zákona.

**Výbor NR SR pre sociálne veci a bývanie**

**Gestorský výbor odporúča schváliť**

1. V § 98 ods. 1 sa slová „dohliada na dodržiavanie“ nahrádzajú slovami „vykonáva dohľad nad dodržiavaním“.

Úprava sa navrhuje z dôvodu zabezpečenia jednotnej terminológie .

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti**

**a postavenie žien,**

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

1. V § 106 sa za odsek 7 vkladá nový odsek 8, ktorý znie:

„(8) Pri poskytovaní sociálnej služby podľa odsekov 6 a 7 sa nepoužije § 73 ods. 6, ak sa sociálna služba poskytuje fyzickej osobe, ktorej sa do 31. decembra 2008, poskytovala starostlivosť v domove dôchodcov alebo v domove - penzióne pre dôchodcov podľa zákona účinného do 31. decembra 2008, a ktorá nie je odkázaná na pomoc inej fyzickej osoby podľa zákona účinného od 1. januára 2009.“.

Doterajšie odseky 8 až 23 sa označujú ako odseky 9 až 24.

Navrhovanou právnou úpravou sa zabezpečuje právna ochrana pri platení úhrady za poskytované sociálne služby (garantovaný zostatok z príjmu po zaplatení úhrady) pre fyzické osoby, ktorým sa poskytovala starostlivosť v domovoch dôchodcov a domovoch penziónoch pre dôchodcov do 31. decembra 2008 a ktorí nebudú spĺňať podmienku odkázanosti na pomoc inej osoby podľa novej právnej úpravy.

V súlade s novou právnou úpravou sociálnu službu v zariadení pre seniorov (§ 35) možno poskytovať aj fyzickej osobe, ktorá dovŕšila dôchodkový veka a nie je odkázaná na pomoc inej fyzickej osoby podľa prílohy č. 3.

V súlade s § 73 ods. 6 sa právna ochrana zostatku z príjmu po zaplatení úhrady za poskytovanie sociálnej služby nevzťahuje na fyzickú osobu, ktorá dosiahla dôchodkový vek, nie je odkázaná na pomoc inej fyzickej osoby a poskytuje sa jej sociálna služba podľa § 35. Takto koncipovaná právna úprava je opodstatnená v prípadoch, kedy sa začne poskytovať starostlivosť v zariadení pre seniorov podľa novej právnej úpravy, a teda fyzická osoba bude vstupovať do tohto právneho stavu s vedomím, že pri platení úhrady za poskytovanú sociálnu službu sa na ňu nebude vzťahovať právna ochrana garantovaného zostatku z príjmu po zaplatení úhrady.

V súlade s § 106 ods. 11 domov dôchodcov a domov – penzión pre dôchodcov zriadené podľa zákona účinného do 31. decembra 2008 sa považujú za zariadenia pre seniorov podľa zákona účinného od 1. januára 2009.

Za takto navrhovaného právneho stavu je potrebné v rámci prechodných ustanovení zákona zabezpečiť právnu ochranu garantovaného zostatku z príjmu po zaplatení úhrady za poskytovanie starostlivosti fyzickým osobám, ktorým sa poskytovala starostlivosť v domovoch dôchodcov a domovoch penziónoch pre dôchodcov ku dňu nadobudnutia účinnosti novej právnej úpravy a ktorí na základe právoplatného rozhodnutia o odkázanosti podľa novej právnej úpravy nebudú na túto sociálnu službu (po novom označení v zariadení pre seniorov) odkázaní. Navrhovaná právna úprava im síce garantuje kontinuitu poskytovania sociálnej služby uzatvorením zmluvy o poskytovaní sociálnej služby podľa novej právnej úpravy, avšak bez garancie zostatku z príjmu po zaplatení tejto úhrady. Poslaneckým návrhom je okrem uvedeného potrebné zabezpečiť aj to, aby nedošlo k neoprávnenému zásahu do už získaného práva na ochranu príjmu a majetku. Inak by bola porušená právna zásada – nie menej práv ako doteraz a nie je vylúčené, že bez návrhu na úpravu návrhu zákona, by mohlo ísť o určitú formu retroaktivity.

**Výbor NR SR pre sociálne veci a bývanie**

**Gestorský výbor odporúča schváliť**

K čl. II

1. V treťom bode prílohe č. 2 poradovom čísle 24b sa za slovo „akreditácie“ vkladajú slová „vzdelávacieho programu“.

Doplnenie sa navrhuje z dôvodu terminologickej presnosti v nadväznosti na dikciu § 87 ods. 1 návrhu zákona.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti**

**a postavenie žien,**

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

K prílohe č. 1

1. V tabuľke časti druh zariadenia sociálnych služieb 4. riadok znie „zariadenie dočasnej starostlivosti o deti“.

Zmena sa navrhuje z dôvodu presného pomenovania zariadenia (§ 32 návrhu zákona).

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti**

**a postavenie žien,**

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

1. V tabuľke časti druh zariadenia sociálnych služieb 10. riadku sa za slovo „služieb“ vkladá čiarka, slová „ pre plnoleté fyzické osoby“ sa nahrádzajú slovami „v ktorom sa sociálna služba poskytuje plnoletej fyzickej osobe“, v 11 riadku sa za slovo „služieb“ vkladá čiarka, slová „pre deti“ sa nahrádzajú slovami „v ktorom sa sociálna služba poskytuje dieťaťu“ a v 13. riadku sa za slovo „zariadenie“ vkladá čiarka a slová „ pre fyzické osoby so zdravotným postihnutím, ktorým je slepota“ sa nahrádzajú slovami „v ktorom sa sociálna služba poskytuje fyzickej osobe so zdravotným postihnutím, ktorým je hluchoslepota“.

Úprava sa navrhuje z dôvodu uvedenia spresnenia názvov zariadení sociálnych služieb v zmysle návrhu zákona.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti**

**a postavenie žien,**

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

K prílohe č. 3

1. V písmene A 11. bode sa slovo „liečeného režimu“ nahrádza slovom „liečebného režimu“.

Ide o spresnenie pojmu.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre ľudské práva, národnosti**

**a postavenie žien,**

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

**V.**

Gestorský výbor na základe stanovísk výborov k  vládnemu návrhu zákona o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov vyjadrených v ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky uvedený návrh zákona v znení pozmeňujúcich a doplňujúcich  návrhov

**schváliť.**

**VI.**

Gestorský výbor odporúča hlasovať o bodoch 1 až 35 tejto spoločnej správy spoločne so stanoviskom výboru schváliť.

**VI.**

Gestorský výbor určil spoločného spravodajcu výborov Janu Vaľovú na prerokovanie návrhu zákona v druhom a treťom čítaní v Národnej rade Slovenskej republiky

a

1. informovanie Národnej rady Slovenskej republiky o výsledku rokovania výborov a odôvodniť návrh a stanovisko gestorského výboru.
2. predložiť návrhy podľa § 83 ods. 4, § 84 ods. 2 a § 86 zákona č. 350/1996 Z. z.

Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci a bývanie č. 194 z 21. októbra 2008.

**Bratislava 21. októbra 2008**

**Jozef Halecký v. r.**

**predseda výboru**